Davao

Davao (cebue kaj tagaloge: Dabaw; hispane: Dávao) estas grava urbo de la Filipinoj. Ĝi okupas la nordan parton de la provinco Suda Davao, sed estas administre memstara. Davao estas la ĉefurbo de la filipina regiono Davao kaj la fakta ĉefurbo de insulo Mindanao, kvankam tian titolon ĝi jure ne posedas. Panabo apartenas al urbaro de Davao. Laŭ la stato de 2024 en la urbo Davao vivis 1 848 947 loĝantoj sur areo de 2 443,61 kvadrataj kilometroj, kio rezultigas loĝdenson de 757 loĝantoj/km². La municipo havas komunan limon kun Arakan kaj Santa Cruz. Ĝi konsistas el 184 kvartaloj (baranggay), 40 el ili ne havas propran nomon sed nur numeron (de 1 ĝis 40). Lingvoj La lingvo precipe uzata estas la cebua, en kiu la urbo nomiĝas Dakbayan sa Dabaw. Oni uzas ankaŭ la tagalogan, la anglan kaj aliajn filipinajn lingvojn. La miksa lingvaĵo foje uzata, kiam parolantoj de la cebua kaj de la tagaloga interkomunikas, estas nomata bisalog ("bis" referencas al la familio de la bisajaj aŭ visajaj lingvoj). Ĝemelecoj Davao oficiale havas ok ĝemelecojn kun aliaj urboj kaj unu urban amikecon. La ĝemelaj urboj estas: Keelung en Tajvano Koror en Palaŭo Manado en Indonezio Manilo en Filipinoj Nanning en Ĉinio Tacoma en Usono San Juan (Filipinoj) en Filipinoj Vladivostoko en Rusio Urba amikeco ekzistas inter Davao kaj Uijeongbu en Suda Koreio. Referencoj kaj fontoj